Päämajasymposium
2026-08-07 10:00 - 13:30 (Europe/Helsinki)
PE 7.8.2026 klo 10-13.30
Päämajasymposium tuo jälleen turvallisuus- ja puolustusalan kärkinimet päämajakaupunki Mikkeliin keskustelemaan ajankohtaisista turvallisuuspolitiikan kysymyksistä.
Jo 17. kertaa järjestettävä tapahtuma tarjoaa kattavan katsauksen Suomen ja Euroopan asemaan uudessa maailmanjärjestyksessä sekä turvallisuuden ja puolustusyhteistyön kokonaiskuvaan. Ohjelmassa kuullaan Mannerheim-luento, asiantuntijoiden paneelikeskustelu sekä ensimmäistä kertaa puolueiden puheenjohtajien turvallisuuspoliittinen paneeli.
Tervetuloa seuraamaan keskusteluja paikan päälle tai verkossa!

Juontaja: Jussi-Pekka Rantanen
Symposiumin 2026 teemat:
– Suomen ja Euroopan asema uudessa maailmanjärjestyksessä
– Euroopan ja globaalin turvallisuuden rakenteet, turvallisuuden iso kuva
– Nato ja puolustusyhteistyö Suomen kannalta

10.00–10.10 | Tervetulosanat: Etelä-Savon maakuntajohtaja Heini Utunen, Mikkelin kaupunginjohtaja Janne Kinnunen
10.10-10.20 | Musiikkiesitys: Mikkelin Musiikkijuhlat
10.20–10.45 | Mannerheim-luento: valtioneuvos Matti Vanhanen
10.45–11.30 | Paneelikeskustelu: Suomi, EU, NATO ja maailmanpolitiikan moninapaistuminen
Symposiumin ensimmäisessä paneelikeskustelussa keskustelijoina ovat Suomen Nato-suurlähettiläs Piritta Asunmaa, Ulkopoliittisen instituutin johtaja Hiski Haukkala, Nokian geopolitiikan ja yhteiskuntasuhteiden johtaja Mikko Hautala, ex-komissaari, eurooppaneuvos Erkki Liikanen sekä Helsingin yliopiston professori Teivo Teivainen.
11.30–12.00 | Väliaika
12.00-13.15 | Paneelikeskustelu: Turvallisuuspoliittinen puheenjohtajapaneeli
Turvallisuuspoliittisessa puheenjohtajapaneelissa mukana ovat puolustusministeri ja Kokoomuksen varapuheenjohtaja Antti Häkkänen, Keskustan puheenjohtaja Antti Kaikkonen, SDP:n puheenjohtaja Antti Lindtman, Kristillisdemokraattien puheenjohtaja ja maa- ja metsätalousministeri Sari Essayah, Perussuomalaisten varapuheenjohtaja Simo Grönroos, Vihreiden kansanedustaja ja puolustusvaliokunnan jäsen Hanna Holopainen, Vasemmistoliiton varapuheenjohtaja Laura Meriluoto sekä Liike Nytin puheenjohtaja Harry Harkimo.
13.15 | Päätöspuheenvuoro: päätoimittaja Timo Laitakari, Länsi-Savo

Tilaisuus on maksuton ja avoin kaikille kiinnostuneille. Symposiumia voi seurata suorana lähetyksenä Yle Areenassa.
Lue lisää: https://www.esavo.fi/paamajasymposium

Mikkelin Musiikkijuhlat - PHILHARMONIA ORCHESTRA: Kamarikonsertti
2026-08-08 11:30
Esiintyjät
Philharmonia Orchestran huippumuusikot
Ohjelmassa
Klassikoita ja yllätyksiä festivaalin VAPAUS-teeman pohjalta valittuna. Tarkka ohjelma julkaistaan kesällä.
Liput
59/49 € (norm/lapset 4-16-v) + tilausmaksut (alk. 1,50 € + 0,65 % tilauksesta www.lippu.fi)

Tapahtuman lipunmyynnistä vastaa Mikkelin Musiikkijuhlat, lisätiedot https://mikkelinmusiikkijuhlat.fi/

Mikkelin Musiikkijuhlat - PHILHARMONIA ORCHESTRA: Viuluvirtuoosi
2026-08-08 19:00
Esiintyjät
Philharmonia Orchestra
Erkki Lasonpalo, johtaja
Lilja Haatainen, viulu
Ohjelmassa
Niccolò Paganini: Viulukonsertto nro 1
***
Jean Sibelius: Sinfonia nro 2 D-duuri op. 43
Esittely
Konsertin kesto n. 2 h sis. väliaika 30 min
Liput
149/119 eur + tilausmaksut (alk. 1,50 € + 0,65 % tilauksesta www.lippu.fi)

Tapahtuman lipunmyynnistä vastaa Mikkelin Musiikkijuhlat, lisätiedot https://mikkelinmusiikkijuhlat.fi/

Veripalvelun verenluovutustilaisuus
2026-08-10 12:30 - 17:30, 2026-08-26 12:30 - 17:30
Verenluovutustilaisuus Mikaelissa klo 12.30-17.30.
Varaa aikasi ja täytä terveyskysely etukäteen osoitteessa www.veripalvelu.fi
Tervetuloa!

Mikkelin kaupunginorkesteri - Lipan alta – kesäkonsertti
2026-08-19 17:00
Ke 19.8.2026 klo 17, Mikaelin terassialue
Jyrki Lasonpalo, konserttimestari
Tuukka Lehtonen, laulu
Jo perinteeksi muodostunut ja suuren suosion saavuttanut Lipan alta -kesäkonsertti tulee taas!
Mikaelin ulkoterassi Pankalammen rannalla tarjoaa oivat puitteet kesäkonsertille – kunhan ei sada eikä tuuli lennätä nuotteja. Tuiskun ja tuulen yllättäessä siirrymme sisätiloihin.
Kaupungin oman jousiorkesterin esittämänä kuulemme kesäisiä säveliä, tuttuja ikivihreitä sekä klassisen musiikin helmiä. Eikä unohdeta myöskään kansanmusiikin menoa ja meininkiä.
Ravintola Mikaeli tarjoilee juotavaa ja pikkupurtavaa koko konsertin ajan, joten tule mukaan nauttimaan kanssamme elokuun illasta. Konsertissa on väliaika.
Konserttiin on vapaa pääsy!

Mikkelin kaupunginorkesteri: KAKSI RANTAA, YKSI TANGO
2026-09-03 18:00
Matti Makkonen, kapellimestari
Trio Tanguango
Päivi Pylvänäinen, sopraano
Joonas Orrain, baritoni
Etelä-Savon maakuntakuoro
Syyskuu aloitetaan tangomusiikin parissa. Tässä konsertissa kuullaan kotimaisia ikivihreitä sellaisilta tekijöiltä kuten Toivo Kärki ja Unto Mononen, sekä argentiinalaista tulisuutta Carlos Gardelin ja Ástor Piazzollan kynästä.
Trio Tanguangon ohjelmistoon kuuluu tango nuevo ja etenkin Ástor Piazzollan tuotanto. Repertuaari pitää sisällään myös perinteisempää argentiinalaista tangoa ja uusia raikkaita sovituksia suomalaisista klassikkotangoista. Trio Tanguangon muodostavat Susanna Mieskonen-Makkonen (viulu), Kirsi Laamanen (harmonikka) ja Maija Teikari (piano).
Konsertin johtaa ja sovituksista vastaa savonlinnalainen musiikin monitoimimies Matti Makkonen, joka tunnetaan sellistinä, kapellimestarina, kuoronjohtajana sekä säveltäjänä ja sovittajana. Upeana solistikaksikkona toimivat oopperalavoilta tutut sopraano Päivi Pylvänäinen ja baritoni Joonas Orrain.
TAITEILIJAVARTTI klo 17.30 Mikaelin lämpiössä
LIPUT:
S-Etukortilla: 27 € / 24 € / 9 €
(29 € / 27 € / 11 €)
(Edun lisäksi ei bonusta)
+ tilausmaksut (alk. 1,50 € + 0,65 % tilauksesta www.lippu.fi)
Tapahtuman järjestää ja lipunmyynnistä vastaa Mikkelin kaupunginorkesteri, yhteystiedot täältä

MIKKELIN KAUPUNGINORKESTERI: SAIMAA SINFONIETTA – KESÄISIÄ MUISTOJA
2026-09-10 18:00
Erkki Lasonpalo, kapellimestari
Tuija Knihtilä, mezzosopraano
Maurice Ravel: Pavane kuolleelle prinsessalle
Paavo Korpijaakko: Virta – laulusarja mezzosopraanolle ja orkesterille (kantaesitys)
Franz Schubert: Sinfonia nro 5
Syksyn ensimmäinen Saimaa Sinfonietta kapellimestari Erkki Lasonpalon johdolla sisältää klassikkoteoksia sekä aivan uunituoreen sävellyksen mezzosopraanolle ja orkesterille. Laulusarja Virta on Tuija Knihtilän tilausteos ja sen teksti perustuu Rakel Liehun samannimiseen runosarjaan. Teoksessa virta ei ole pelkkä luonnonilmiö, vaan monitasoinen symboli: se kantaa mukanaan muistoja, liikettä, muutosta ja aikaa. Välillä virta kuohuu ja vyöryy eteenpäin voimalla, välillä se pysähtyy lähes paikalleen, kuin kuunnellen ympäröivää maailmaa.
Franz Schubertin viides sinfonia on harvinainen välähdys optimismia ja leikkisyyttä säveltäjältä, jonka elämä jäi lyhyeksi ja raskaaksi. Vuonna 1816 valmistuneessa valoisassa sinfoniassa on kuultavissa Mozartin ja klassismin vaikutus. Tämä tulee ilmi myös säveltäjän tuon ajan päiväkirjamerkinnöistä.
Konsertin aluksi kuulemme Maurice Ravelin herkän Pavane kuolleelle prinsessalle. Diego Velázquez’n maalauksessa esiintyvä pieni prinsessa on toiminut innoituksena sävellykselle, jossa Ravel kuvailee miten prinsessa olisi saattanut pavanen tanssia.
TAITEILIJAVARTTI 10.9. klo 17.30 Mikaelin lämpiössä
LIPUT: (Mikaelin konsertti)
S-Etukortilla: 29 € / 26 € / 11 €
(32 € / 29 € / 13 €)
(Edun lisäksi ei bonusta)
+ tilausmaksut (alk. 1,50 € + 0,65 % tilauksesta www.lippu.fi)
Tapahtuman järjestää ja lipunmyynnistä vastaa Mikkelin kaupunginorkesteri, yhteystiedot täältä

Niko Kivelä - SANANVAPAUS K-16
2026-09-11 19:00
Niko Kivelä – SANANVAPAUS
Niko Kivelä lähtee uransa suurimmalle stand up -kiertueelle syksyllä 2026 ja kiertue jatkuu aina keväälle 2027. Ennakkoluuloton esitys käsittelee sananvapautta.
Terävä, kärkäs ja nopea Kivelä tarkastelee aihetta ravistellen ja pakottaen yleisönsä näkemään asiat täysin uudesta näkökulmasta. Illan aikana ainoastaan katsoja on turvassa. Tule viettämään armottoman hauskaa iltaa, missä tärkeintä on nauru, yhdessäolo ja sananvapaus. Tervetuloa!
Esityksen kesto n. 2h sis. väliajan | K-16
Liput 34,50 €
+ tilausmaksut (alk. 1,50 € + 0,65 % tilauksesta www.lippu.fi)

Metsään menee -markkinat
2026-09-12 09:00 - 17:00
Aika: lauantaina 12.9.2026 klo 9.00–16.00
Paikka: Mikaeli, Sointukatu 1, 50100 Mikkeli
Ilmoittautuminen päättyy: 28.8.2026
METSÄÄN MENEE -markkinat kokoavat metsänomistajat, metsäalan yrittäjät, asiantuntijat ja alan toimijat yhteen inspiroitumaan, verkostoitumaan ja keskustelemaan metsätalouden ajankohtaisista teemoista sekä tulevaisuuden mahdollisuuksista. Päivän aikana saat käytännönläheistä ja ajankohtaista tietoa muun muassa:

metsätaloudesta ja sen kehittämisestä
ympäristö- ja luonnonhoitokysymyksistä
metsäalan yrittäjyydestä ja uusista mahdollisuuksista
alan tulevaisuuden näkymistä

Markkinoilla pääset tutustumaan lukuisiin näytteilleasettajiin, kuulemaan asiantuntijapuheenvuoroja sekä osallistumaan yrittäjille ja yrittäjyyttä suunnitteleville suunnattuihin tietoiskuihin. Samalla voit tavata alan toimijoita ja luoda uusia kontakteja.

🕘 Markkinat on avoinna klo 9–16, ja avauspuheenvuorot alkavat klo 9.30.
🍽️ Lounasta on tarjolla klo 11–13.30. Ennakkoon varattavan lounaan hinta 16€
☕ Päivän aikana tarjoillaan myös kahvia.
🎤 Päivä huipentuu klo 15 alkava paneelikeskustelu. Paneelin yleisön kesken arvotaan Kiekkone Pro Oy:n 100 euron lahjakortti.

Markkinat järjestää Monimuotoinen metsäyrittäjä -hanke. Hanke on saanut EU:n maaseuturahoitusta Itä-Suomen elinvoimakeskukselta.

Ilmoittaudu viimeistään 28.8.2026 12:00 oheisen linkin kautta. Markkinat on maksuton tilaisuus.
https://www.lyyti.in/Metsamessut_Mikkeli_1457

Tule mukaan vuoden kiinnostavimpaan metsäalan tapahtumaan Mikkeliin!

Markkinoilla mukana
Suomen metsäkeskus
Arktiset Aromit
Dronelento Oy
ESEDU
Etelä-Savon koneyrittäjät
Etelä-Savon yrittäjät
Kasiforest
Kiekkone Pro Oy x Husqvarna
Koskisen Oyj
MHY Etelä-Savo
MHY Mänty-Saimaa
MetsäGroup
PA Import Oy x Polaris-mönkijät
ProAgria
Saimaan Autopiste Oy x Suzuki ja Isuzu
Samiedu
Stora Enso
Suur-Savon Osuuspankki
UPM
Versowood
XAMK

MIKKELIN KAUPUNGINORKESTERI: MIZAR
2026-09-17 18:00
Janne Nisonen, kapellimestari
Erkki Lasonpalo, viulu
Esa Pietilä: Mizar – konsertto viululle, jousiorkesterille ja perkussioille (kantaesitys)
Benjamin Britten: Jousikvartetto nro 2 (sov. jousiorkesterille David Matthews)
Arvo Pärt: Cantus in memory of Benjamin Britten
Kapellimestarina näkemään totuttu Erkki Lasonpalo on tällä kertaa solistin roolissa, kun hänelle ja Mikkelin kaupunginorkesterille sävelletty viulukonsertto saa kantaesityksensä. Konsertin johtaa kapellimestari Janne Nisonen, joka esiintyy ensimmäistä kertaa Mikkelin kaupunginorkesterin edessä. Hänet tunnetaan myös Tapiola Sinfonietan pitkäaikaisena konserttimestarina.
Mizar, Otavan kahvassa sijaitsevan kaksoistähtiparin tähdistä suurempi, on toiminut inspiraationa konsertolle, jossa viulusolistin tulkinnallista näkökykyä peräänkuulutetaan hänen navigoidessaan teoksen neljän osan välillä hyvinkin erilaisissa ja kompleksisissa tekstuureissa. Mizar vaalii siltaa viulukonserton historiallisen perinnön ja modernin ilmaisun välillä, jossa kuuluu siirtymiä vanhan maailman arkaaisista melodioista nykymusiikin rytmisesti kompleksisiin ja jopa riehakkaisiin tunnelmiin.
Konsertin toisen puolikkaan punainen lanka on brittisäveltäjä Benjamin Britten, jonka kuolemasta tulee kuluneeksi 50 vuotta. Jousikvartetto nro 2 on vuodelta 1945 ja se kantaesitettiin Britten syvästi arvostaman säveltäjä Henry Purcellin kuoleman 250-vuotis juhlapäivänä.
Säveltäjä Arvo Pärt oli syvästi liikuttunut kuullessaan radiosta uutisen ihailemansa kollegan Benjamin Brittenin kuolemasta vuonna 1976 ja päätyi omistamaan teoksen Cantus hänen muistolleen. Lyyrinen teos on säveltäjänsä suosituimpia.
TAITEILIJAVARTTI klo 17.30 Mikaelin lämpiössä
LIPUT:
S-Etukortilla: 27 € / 24 € / 9 €
(29 € / 27 € / 11 €)
(Edun lisäksi ei bonusta)
+ tilausmaksut (alk. 1,50 € + 0,65 % tilauksesta www.lippu.fi)
Tapahtuman järjestää ja lipunmyynnistä vastaa Mikkelin kaupunginorkesteri, yhteystiedot täältä

Aliisa Syrjä
2026-10-02 19:00
Tapahtuma on siirtynyt, alkuperäinen päivämäärä pe 17.4.2026 klo 19.
Ostetut liput käyvät sellaisenaan uuteen ajankohtaan. Mikäli uusi ajankohta ei sovi sinulle, voit hakea lippurahojen palautusta 30.4.2026 mennessä.
LIPPU.Pass-toimitustavalla ostetut liput:
Mikäli olet ostanut liput LIPPU.Pass-toimitustavalla, lippurahojen palautus on haettavissa Lippu.fi-mobiilisovelluksen kautta. Sovelluksessa avataan liput, minkä jälkeen aukeaa näkyviin tapahtuman peruuntumistiedot sekä Pyydä palautusta -painike. Palautus-painikkeesta aukeaa lomake, jonne ostossa käytetyt maksutiedot on täytettävä.
Muilla toimitustavoilla ostetut liput:
Mikäli olet ostanut lipun muulla kuin LIPPU.Pass-toimitustavalla (esim. PDF-lippu, paperinen lippu), palautuspyyntö tehdään linkin kautta: https://www.lippu.fi/campaign/palautus
————————————–
Aliisa Syrjä on laulaja-lauluntekijä, jonka sävellykset ja tekstit vievät mukanaan jonnekin sinne, missä surun ja onnen rajat ovat häilyvät ja mannerlaatat jyrisevät jalkojen alla. Platinaa ja kultaa striimanneilla Tää tunne, 2:02 ja Sydämetön singleillään hurmannut Aliisa sanoittaa, säveltää ja on myös mukana biisien tuotannoissa. Artisti valittiin mukaan YleX Läpimurto-listaukseen keväällä 2023, jossa hän sijoittui huikeasti toiseksi. Aliisan platinaa striimannut debyyttialbumi Höyheniä ja saaria julkaistiin lokakuussa 2023. Vuoden 2024 Emma Gaalassa Aliisa oli ehdolla Vuoden tulokas-kategoriassa. Parhaiten artistina Aliisaa kuvaa se, että hänen lauluissaan klassikkokirjojen järkälemäinen ja filosofinen sisältö yhdistyy nuoren ihmisen elämään sekä perinteinen lauluntekijyys nykypäivään.
Liput 35,60 €
+ tilausmaksut (alk. 1,50 € + 0,65 % tilauksesta www.lippu.fi)

MUUMIT - Pyrstötähteä etsimässä
2026-10-03 14:00 - 17:00
Sony Music tuo tutut muumihahmot uuden musiikin ja näyttämön äärelle: syyskuussa ilmestyy uusi muumialbumi, joka saa rinnalleen musiikkiteatterimuotoisen live-esityksen Pyrstötähteä etsimässä. Henna Tanskasen käsikirjoittama ja ohjaama esitys tuo tarinan eläväksi laulun, näyttelijäntyön ja visuaalisen kerronnan keinoin. Teos saa ensi-iltansa 29.9. ja jatkaa kiertävänä esityksenä ympäri Suomen.
Muumipeikko ja pyrstötähti -romaaniin (Kometjakten, 1946) perustuva esitys keskittyy teemoihin, jotka ovat keskeisiä Tove Janssonin alkuperäisissä tarinoissa: ystävyyteen, seikkailuun, yhdessä tekemiseen ja rohkeuteen olla oma itsensä. Uudet kappaleet laajentavat muumimusiikin perinnettä uusilla sanoituksilla ja nykyaikaisella tuotannolla, samalla kun näyttämöllä kuullaan myös yleisön rakastamia klassikoita uusina sovituksina.
Uuden muumimusiikin julkaisut ja live-esitys muodostavat kokonaisuuden, joka kutsuu niin lapset kuin aikuisetkin mukaan Muumilaakson seikkailuihin.
Esityksen kesto noin 1h, ei väliaikaa
Liput:
Peruslippu 31,10 €
Perhelippu 4hlö 28,10 €/lippu
+ tilausmaksut (alk. 1,50 € + 0,65 % tilauksesta www.lippu.fi)

MPK Kaakkois-Suomen soittokunnan viihdekonsertti
2026-10-04 15:00 - 17:00
MPK Kaakkois-Suomen soittokunta on Kaakkois-Suomen maanpuolustuspiirin alueella toimiva vapaaehtoinen maanpuolustussoittokunta. Soittokunta esiintyy pääasiallisesti kolmen maakunnan, Kymenlaakson, Etelä-Savon ja Etelä-Karjalan, alueilla. Soittokunta, jonka vahvuus on noin 50 soittajaa, on muodostettu Kymenlaakson puhallinmusiikkiyhdistys ry:n jäsenistä sekä muista maakuntien yksittäisistä soittajista. Maanpuolustussoittokunnan rungon muodostavat Haminan ja Kouvolan soittokunnat.
MPK Kaakkois-Suomen soittokunta esiintyy muun muassa veteraani-, maanpuolustus- ja reserviläisjärjestöjen tilaisuuksissa, sekä tukee tarvittaessa Puolustusvoimien sotilasmusiikkia silloin, kun Rakuunasoittokunta on estynyt soittotilausta toteuttamaan. Soittokunnan ohjelmisto koostuu niin perinteisestä sotilasmusiikista kuin klassis-viihteellisestä ja kirkollisesta puhallinmusiikista.
MPK Kaakkois-Suomen soittokunnan kapellimestarina toimii Riku Huhtasalo Lappeenrannasta, apunaan kapellimestarit Kalervo Kulmala Haminasta ja Timo Jaakkola Kouvolasta.
Riku Huhtasalon sotilasmuusikonura alkoi vuonna 1983 opinnoilla Sotilasmusiikkikoulussa Helsingissä. Valmistuttuaan hän aloitti työskentelyn vuonna 1987 Lappeenrannan varuskuntasoittokunnassa ja Rakuunasoittokunnassa, jossa hän palveli soittajaupseerina vuoteen 1991 saakka. Tämän jälkeen Huhtasalo siirtyi Pohjanmaan sotilassoittokuntaan Vaasaan, missä hän työskenteli soittajaupseerina ja apulaiskapellimestarina vuoteen 2000 asti. Kapellimestariopinnot Huhtasalo suoritti Sotilasmusiikkikoulussa ja Sibelius-Akatemiassa 1998–2000 opettajinaan mm. Kalervo Kulmala, Jorma Panula, Pertti Pekkanen ja Atso Almila. Heti valmistuttuaan hän aloitti soittokunnan päällikkönä ja kapellimestarina Satakunnan sotilassoittokunnassa. Rakuunasoittokunnan päällikkökapellimestarina Huhtasalo toimi vuosina 2013–2022, josta tehtävästä hän siirtyi reserviin 1.12.2022.
Huhtasalo on ollut työnsä ohessa opettajana monissa musiikkioppilaitoksissa. Hän on johtanut useita puhallinorkestereita ja sotilassoittokuntia sekä Lappeenrannan kaupunginorkesteria. Hän on toiminut myös saksofonisolistina eri sotilassoittokunnissa sekä Vaasan ja Lappeenrannan kaupunginorkestereissa.
MPK Kaakkois-Suomen soittokuntaa Huhtasalo on johtanut keväästä 2024 alkaen.
Erkki ”Eki” Liikanen on suomalaisten hyvin tuntema viihteen monitoimimies. Hän on viihdyttänyt suomalaisia niin tanssilavoilla, kuin tv:ssä aina 1960-luvun alusta alkaen. Tässä konsertissa kuullaan Ekin hienoja tulkintoja tutuista kappaleista hänelle niin ominaisen hersyvän huumorin kera.
Maria Tyyster on tangokuningatar vuosimallia 2014. Maria on vuosien saatossa kiertänyt ahkerasti tanssilavoja ja konserttisaleja. Hän on myös tehnyt yhteistyötä mm usean sotilassoittokunnan kanssa. Tässä konsertissa Maria tulkitsee kotimaisia ja ulkomaisia viihdemusiikin helmiä.
Liput:
Ennakkolippu 20 €
Liput ovelta 25 €
+ tilausmaksut (alk. 1,50 € + 0,65 % tilauksesta www.lippu.fi)

MIKKELIN KAUPUNGINORKESTERI: SELLO JA PIENI YÖSOITTO
2026-10-08 18:00
Juha Kangas, kapellimestari
Alma Stupak, sello
Henry Purcell: In nomine a 7
Pehr Henrik Nordgren: TRANSE-CHORAL
Carl Philipp Emanuel Bach: Sellokonsertto A-duuri
Wolfgang Amadeus Mozart: Serenadi G-duuri jousiorkesterille ”Eine Kleine Nachtmusik”
Mikkelin kaupunginorkesterin päävierailijana toimiva kapellimestari Juha Kangas johtaa jälleen komean jousiorkesteriohjelman. Solistiksi saamme nuoren sellistin Alma Stupakin, joka voitti 3. palkinnon Turun sellokilpailussa keväällä 2026. Hän esittää C. P. E. Bachin sellokonserton A-duuri, jossa tunnelma vaihtuu nopeiden osien virtuoottisista kuvioista kauniin hitaan osan surumieliseen tunnelmointiin.
Nordgrenin TRANSE-CHORAL muodostuu kahdesta laajasta osasta, joita erottaa hiljaisuus. Säveltäjän ajatus oli, että kuulija hiljaisuutta kuuntelemalla virittäytyisi toiseen osaan. Sana transe merkitsee ranskan kielessä sekä hurmiota että horrosta, unitilaa että tuskaa, pelkoa ja hätää. Toisen osan viitteelliset koraaliaiheet, joilla ei ole yhteyttä mihinkään tiettyyn kirkolliseen musiikkiin, kehittyvät tuskaiseen ja ahdistavaan suuntaan, kunnes teoksen lopussa saavutetaan transsinomainen tila, con tenerezza.
Mozartin Eine Kleine Nachtmusik eli Pieni yösoitto on yksi klassisen musiikin tunnistettavimmista teoksista, jota kuitenkin yllättävän harvoin kuullaan nykypäivän konserteissa. Nyt tämä ikoninen jousiserenadi kuullaan arvoisessaan ympäristössä ja koko komeudessaan.
TAITEILIJAVARTTI klo 17.30 Mikaelin lämpiössä
LIPUT:
S-Etukortilla: 27 € / 24 € / 9 €
(29 € / 27 € / 11 €)
(Edun lisäksi ei bonusta)
+ tilausmaksut (alk. 1,50 € + 0,65 % tilauksesta www.lippu.fi)
Tapahtuman järjestää ja lipunmyynnistä vastaa Mikkelin kaupunginorkesteri, yhteystiedot täältä

Hevisaurus
2026-10-09 18:00
Neljän dinosauruksen ja yhden lohikäärmeen muodostama koko perheen suosikkiyhtye Hevisaurus syntyi vuonna 2009 ajatuksesta tehdä laadukasta hevimusiikkia lapsille ja lapsenmielisille. Räyhäkäs juraheviyhtye on julkaissut jo yhdeksän studioalbumia ja on palkittu kaksi kertaa parhaan lastenmusiikkilevyn Emmalla. Kolme yhdeksästä Hevisauruksen albumeista on yltänyt kultarajoille, kaksi myynyt platinaa ja vuoden 2009 Jurahevin kuninkaat –esikoisalbumi myi jo ensimmäisenä vuotenaan tuplaplatinaa. Hevisaurus -yhtye on viihdyttänyt perheitä musikaalilavoilla jo kuuden eri Hevisaurus-musikaalin verran ja onpa hahmot nähty myös valkokankaalla omassa elokuvassaan ”Soittakaa Juranoid!”
Viime vuosina Hevisaurus on ollut maailmankiertueella myös ihan konkreettisesti, kun Heavysaurus-nimellä toimiva yhtye on saavuttanut suurta suosiota Keski-Euroopan saksankielisissä maissa.
Konsertin kesto noin 1h, ei väliaikaa
Liput:
Peruslippu 29,60 €
Perhelippu 4hlö 105,40 €
Perhelippu 5hlö 128 €
+ tilausmaksut (alk. 1,50 € + 0,65 % tilauksesta www.lippu.fi)

Jacke Björklund: Havaintoja -stand up show K-18
2026-10-10 19:00
Satiirin kuninkaan ja sarkasmin keisarin Jacke Björklundin uusi stand up show HAVAINTOJA nähdään syksyllä 2026! Esityksessä käydään läpi Jacken havaintoja elämästä, ympäristöstä ja maailman menosta. Tätä et halua jättää väliin!
Ikäraja K-18
Liput:
Peruslippu 34,90 €
Liput ovelta 38,00 €
+ tilausmaksut (alk. 1,50 € + 0,65 % tilauksesta www.lippu.fi)

Liput tulevat myyntiin pe 15.5. klo 10

Lapsuuden sankarit -juhlakiertue: Miljoonasade 40 vuotta
2026-10-11 15:00 - 17:00
“Hyvä lauluteksti on kuin sade. Se yllättää, virkistää ja puskee mutavyöryt liikkeelle. Tärkeintä on kuitenkin sateen ääni.” – Heikki Salo
Miljoonasateen 40. juhlavuosi huipentuu syksyllä 2026 läpi Suomen kulkevaan Lapsuuden sankarit -juhlakiertueeseen. Nyt on aika koota tarttuvin ja koskettavin Miljoonasade-ohjelmisto ja esittää sitä täydellä sydämellä joka ilta. Muun muassa Marraskuu, 506 ikkunaa, Tulkoon rakkaus ja tietenkin Lapsuuden sankarille soivat, mutta mukaan mahtuu myös muutama hyvinkin tuore biisi.
Miljoonasade ei ole nostalgiatribuutti itselleen, vaan elävä kokoonpano, joka haluaa antaa ihmisille sitä parasta, mitä se osaa tehdä: musiikkia, tarinoita, tunteita, elämyksiä. Tätä kaikkea suomirockin kruununjalokivi tarjoilee loka-marraskuussa ainutlaatuisilla areenoilla: luvassa on yhdeksäntoista keikkaa konserttisaleissa.
“Että pystyy 40 vuotta rallittelemaan Suomen maanteillä ja viihdyttämään ihmisiä elääkseen, täytyy olla jonkinlainen poppamies, kai sen voi jo myöntää. Vuodet ovat vierineet, ja aina on soitettu. Kirjoitettu biisejä, rokattu ja luotu oma yleisö ja faniporukka. Tehty ihan oma juttu.” -Heikki Salo
Kaikissa konserteissa on väliaika.
Liput:
Early Bird 46,60 €
Early bird -lippuja on myynnissä 15.4. asti tai niin kauan kuin lippuja riittää.
Early bird -liput ovat myynnissä omana hintaryhmänään! Valitse oikea hintaryhmä lipuille paikkavalinnan jälkeen.
Peruslippu 57,10 €
+ tilausmaksut (alk. 1,50 € + 0,65 % tilauksesta www.lippu.fi)

Viiden tähden -kiertue
2026-10-14 19:00
Viisi suomalaisen iskelmämusiikin kestotähteä yhdistää voimansa ja lähtee lokakuussa mittavalle kiertueelle ympäri Suomen. Tällä Viiden tähden -kiertueella lavalle nousee nimensä mukaisesti viisi huippuartistia: Marion Rung, Meiju Suvas, Virve Rosti, Ami Aspelund ja Anja Niskanen. Heitä säestää kapellimestari Esa Niemisen johtama orkesteri.
Kiertueella kuullaan artistien hittejä vuosikymmenten varrelta, mutta luvassa on myös yllätyksiä ja versioita, joita on suunniteltu vain tätä kiertuetta varten.
– Luvassa on hivelevää hittitykitystä monelta eri vuosikymmeneltä. On uskomaton kunnia päästä näiden artistien ja upean orkesterin kanssa kiertueelle ja käydä läpi lukuisia unohtumattomia lauluja, toteaa kapellimestari Esa Nieminen.
– Mahtavaa päästä näiden mature-mimmien kanssa kiertueelle. Kaikilla on takana paljon meriittejä, taitoa ja osaamista. Odotan kaikista eniten kuitenkin Esa Niemisen sovituksia ja toivoisin, että meillekin tulisi samanlainen yhteinen biisipotpuri kuin Leidit Lavalla -porukalle tuli aikoinaan. Siis sellainen, joka jää soimaan vielä parikymmentä vuotta kiertueen jälkeen, toivoo Virve Rosti.
Viiden tähden -kiertueen artisteilla on takanaan Euroviisuja, Syksyn Sävel -kisoja ja ennen kaikkea suuri joukko ikivihreiksi muodostuneita hittejä, jotka soivat radioissa kerta toisensa jälkeen. Marion Rung on edustanut Suomea Euroviisuissa 1962 ja 1973 ja voittanut Syksyn Sävelen 1977. Ami Aspelund oli Suomen euroviisuedustajana 1983 ja Virve Rosti 1987. Anja Niskanen puolestaan voitti Syksyn Sävelen 1984.
– On suuri ilo saada työskennellä näiden ihanien ja lahjakkaiden kollegojen kanssa. Meijun kanssa ollaan jo tehty jotain pientä vuosien varrella, mutta näiden toisten upeiden artistien kanssa tämä on minulle nyt ensi kerta. Uskon, että meillä tulee olemaan hauskaa yhdessä ja se tulee varmaan näkymään myös yleisölle, kertoo Marion Rung.
– Tämä viisikko kun pistää energiansa yhteen, niin se on varmasi sellainen kokemus, ettei sitä osaa etukäteen edes kuvitella, vaan se pitää itse kunkin kokea. Odotan innolla tätä naisenergiapommia, kun päästään ihanien sielunsiskojen kanssa jakamaan hyvää energiaa ympäri Suomen, toteaa Meiju Suvas.
Viiden tähden -kiertueen artistien ura on täynnä lukemattomia hittejä, kuten Pure mua, Tää onnea on, Ollaan hiljaa vain, Fantasiaa, Mitt äppelträd, Kun Chicago kuoli, Tuolta saapuu Charlie Brown, El Bimbo, Hyvästi yö ja monet muut.
– Tästä on tulossa kimalteleva syksy ja mahtava konserttikiertue! Hienoa olla hyvässä energiassa mukana, toteavat Ami Aspelund ja Anja Niskanen.
Konsertin kesto 2h 15min, sisältää 30min väliajan
Oikeudet muutoksiin pidätetään.
Liput:
permanto 59,90 €
parvi 49,90 €
Äitienpäiväkampanja voimassa su 10.5. saakka: Liput permanto 54 €/kpl ja parvi 45 €/kpl
+ tilausmaksut (alk. 1,50 € + 0,65 % tilauksesta www.lippu.fi)
Tuotanto: Sahara Agency Oy
www.viidentahdenkiertue.fi

Diandra - Hymni Rakkaudelle
2026-10-16 19:00
Diandran menestykseksi noussut Hymni rakkaudelle -kiertue saa jatkoa!
Upeasta äänestään tunnettu Diandra lähtee jälleen syksyllä 2026 koko Suomen kattavalle Hymni rakkaudelle -kiertueelle. Kaksikymmentä konserttia käsittävä kiertue käynnistyy Joensuusta sunnuntaina 20. syyskuuta ja päättyy Kuopioon keskiviikkona 28. lokakuuta. Kiertueen lipunmyynti alkaa tänään.
Lavakarismallaan ja upeilla tulkinnoillaan yleisönsä jo vuosia hurmanneen Diandran syksyn 2025 Hymni rakkaudelle -kiertue oli menestys. Konsertit myytiin loppuun, ja yleisö otti ohjelmiston lämpimästi vastaan. Niinpä kiertue saa jatkoa syksyllä 2026 jatkaen uusille paikkakunnille.
Kiertueen nimi viittaa Edith Piafin tunnetuksi tekemään lauluun Hymni rakkaudelle, joka on myös konserttien tunnuskappale. Syksyn 2026 kiertueella kuullaan sekä kotimaisia että kansainvälisiä rakkauslauluja eri vuosikymmeniltä.
– Tämän syksyn kiertue oli hieno kokemus. Tunnelma saleissa oli lämmin ja täynnä tunnetta. On hienoa päästä jatkamaan tätä kiertuetta ja laulamaan jälleen rakkaudesta sen kaikissa sävyissä, Diandra kertoo.
Suomalais-chileläinen Diandra tunnetaan energisenä keikkalavojen kestosuosikkina, jonka konsertit myydään usein loppuun. Hänen kappaleensa ovat striimanneet Spotifyssä ja YouTubessa yhteensä kymmeniä miljoonia kertoja. Elämäni Biisi -ohjelman tähtiartistina hän on hurmannut jo seitsemän tuotantokautta. Pelkästään Facebookissa ja Instagramissa hänellä on yhteensä liki 200 000 seuraajaa.
DIANDRA – HYMNI RAKKAUDELLE 2026
Su 20.9. Joensuu, Carelia-sali To 24.9. Salohalli Pe 25.9. Jyväskylä, Paviljonki Su 27.9. Tampere-talo (iso sali) Ke 30.9. Helsinki, Kulttuuritalo To 1.10. Nivala, Champion Door Arena Pe 2.10 Kouvola, Kuusankoskitalo Su 4.10. Lappeenranta-sali To 8.10. Turku, Logomo Pe 9.10. Rauma-sali Su 11.10. Oulu, Madetojan sali Ma 12.10. Rovaniemi, Korundi Ti 13.10. Kuhmo-talo Ke 14.10. Hyvinkääsali Pe 16.10. Mikkeli, Mikaeli Su 18.10. Pori, Promenadisali Ti 20.10. Savonlinnasali Su 25.10. Hämeenlinna, Verkatehdas Ke 28.10. Kuopio, Musiikkikeskus
Konsertit alkavat klo 19.00 Konserttien kesto 2 X 45 minuuttia ja väliaika noin 20-30 minuuttia
Ei ikärajaa
Liput 49,90 €
Äitienpäiväkampanja voimassa su 10.5. saakka: liput etuhintaan 40 €/kpl
+ tilausmaksut (alk. 1,50 € + 0,65 % tilauksesta www.lippu.fi)
Tapahtuman järjestää: PRODISCO.FI ja DIANDRA PRODUCTION OY

Mikaelin Hyvinvointitapahtuma | Kadonneen energisyyden metsästys - Paula Heinonen
2026-10-17 15:00 - 21:00
Tapahtuman alkuperäiselle ajankohdalle ti 12.5.2026 ostetut liput käyvät uuteen ajankohtaan sellaisenaan.
——————————————————————–
Paula Heinosen hyvinvoinnin luento ja kaikille avoin hyvinvoinnin messuosasto!
Päivän luennosta vastaa TkL, Funktionaalisen lääketieteen kouluttaja, ex-suolistotutkija, tietokirjailija sekä valovoimainen luennoitsija Paula Heinonen. Lue alta luennon sisällöstä ja varmista paikkasi luennolle nyt!
Päivän aikataulu
15:00 Ovet avataan
klo 15-18 Kaikille avoin ohjelma
18:00 – Paula Heinonen aloittaa (klo 18 alkaen sisäänpääsy vain luennolle lipun ostaneille)
19:45 – Tauko
VÄLIAIKAVARAUKSET POIKKEUKSELLISESTI TÄSTÄ LINKISTÄ
20:15 – Paula Heinonen jatkaa
21:00 – Luento päättyy
Näytteilleasettajina:
Aurinkohuone
Heinäsaaren Tila
Hieronta Balanssi
Luontaishoitola Keijunpeili
Pekan Akuhelppi
Pilates Mikkeli
Pohdinnanpaikka
SaunanKaunis
Terapiaperhonen
Tmi Anne Kautonen
Unelma Elämä
Näytteilleasettajien lista täydentyy myöhemmin!
🍃 Kadonneen energisyyden metsästys – Paula Heinonen
Tällä yleisöluennolla lähdemme metsästämään kadonnutta energiaa, joten se sopii täydellisesti syksyn pimeneviin iltoihin.
Kuulen työssäni jatkuvasti ihmisten pohtivan, miksi he ovat väsyneitä, uupuneita tai miksi energia ei palaudu levosta huolimatta. Lohdullinen ja samalla voimaannuttava tieto on tämä: väsymys ja uupumus eivät ole pysyvä olotila. Kadonnut energisyys ja hyvä olo ovat palautettavissa.
Kyse ei ole tahdonvoiman puutteesta, vaan kehon biokemiasta ja taustalla vaikuttavista tekijöistä – ja siitä, että ymmärrät, miten keho tuottaa energiaa ja mitä se siihen tarvitsee.
Mikkelin yleisöluennolla 12.5.2026 avaan selkeästi ja käytännönläheisesti, mitä nykytutkimus kertoo uupumuksesta, energian muodostumisesta ja elinvoimasta. Käsittelen muun muassa seuraavia aiheita:
•⁠ ⁠Miten ruokavalio kannattaa koostaa, jos haluat olla aidosti energinen?
•⁠ ⁠Miten suolisto ja sen kiehtova mikrobisto vaikuttavat jaksamiseen ja vireyteen?
•⁠ ⁠Mitkä tekijät voivat huomaamatta heikentää energiantuotantoa?
•⁠ ⁠Mikä on kilpirauhasen rooli jaksamisessa – ja miten stressi sekä maksan kuormitus vaikuttavat sen toimintaan?
•⁠ ⁠Miten stressi vaikuttaa hermostoon, hormoneihin ja erityisesti suolistoon – ja miten voit kääntää stressin voimavaraksi?
Näiden lisäksi käsittelen hormonitasapainoa, mitokondrioiden keskeistä roolia energiantuotannossa sekä liikunnan merkitystä. Opetan ymmärrettävästi solutasolla, miten energia syntyy ja miten voit itse vaikuttaa siihen omassa arjessasi.
Toisin sanoen: saat mukaasi energisen elämän rakennuspalikat.
Lämpimästi tervetuloa mukaan inspiroitumaan, oivaltamaan ja ottamaan askel kohti vahvempaa elinvoimaa.
Lämmöllä,
Paula
Luennon kesto 3h, sis. väliajan
Paikat luennolle myydään numeroimattomina.
Liput 19,50 €
+ tilausmaksut (alk. 1,50 € + 0,65 % tilauksesta www.lippu.fi)
Lippuja myynnissä myös: www.paulaheinonen.fi/kauppa/
Löydät tapahtuman myös:
Facebook
LinkedIn
Tapahtuman järjestää Mikkelin Mikaeli
Pidätämme oikeudet muutoksiin.

Rakkaudella Helena & Jorma
2026-10-22 19:00
“Lauluja vuosien varrelta, yksin ja yhdessä. Lauluja rakkaudesta, kaipuusta, elämän illuusioista, ilosta, surusta, kielletyistä leikeistä, villeistä ruusuista, elämästä. Meistä itsestämme.”
Jorma Uotinen on suomalaisen taiteen monilahjakkuus. Hänen tumma äänensä ja vahva läsnäolonsa tekevät jokaisesta esiintymisestä ainutlaatuisen kokemuksen.
Helena Lindgren on laulaja ja näyttelijä, jonka lämmin ja sävykäs ääni on kuin luotu chansonin, jazzin ja suomalaisten ikivihreiden tulkintaan.
Rakkaudella Helena & Jorma ‑konserteissa kuullaan rakastettuja suomalaisia ja kansainvälisiä lauluja — Hymne à l’amour, Dance Me to the End of Love, Puhu hiljaa rakkaudesta — teemoina rakkaus, aika ja ihmisyys.
Uotisen ja Lindgrenin yhteistyö on kunnianosoitus elämälle ja taiteelle — kahden kokeneen tulkitsijan vuoropuhelu, joka sykkii samaa rytmiä kuin rakkaus itse.
Rakkaudella, Helena & Jorma
Liput:
Peruslippu 39,10 €
Opiskelija, Eläkeläinen, Lapsi (alle 12v) 33,60 €
+ tilausmaksut (alk. 1,50 € + 0,65 % tilauksesta www.lippu.fi)

ANI: Tuhlaajapoika -konserttisalikiertue
2026-10-23 19:00
Tämän hetken kiinnostavimpiin kotimaisiin pop-nimiin lukeutuva ANI suuntaa uransa näyttävimmälle konserttisalikiertueelle tulevana syksynä!
Tuhlaajapoika-konseptin ympärille rakentuva konserttisalikiertue esittelee artistin uudistuneen shown, jossa yhdistyvät vahva visuaalisuus ja entistäkin kunnianhimoisempi livekokonaisuus. Yllätyksellinen ja täynnä vuorovaikutusta olevalla kiertueella nähdään muun muassa paloja uran eri vaiheilta ennenkuulumattomien biisien muodossa. Suomen halkova kiertue käynnistyy lokakuussa ja saapuu syksyn aikana useisiin konserttisaleihin ympäri maan, mukaan lukien Helsingin arvostettuun Savoy-teatteriin.
Lavakarismastaan tunnettu ANI on vakiinnuttanut paikkansa yhtenä sukupolvensa mielenkiintoisimmista pop-artisteista. Hänen musiikissaan sielunmaisema ja poeettinen kerronta sulautuvat moderniin, nuorekkaaseen soundiin ja huippuluokan tuotantoon. Live-esiintymisissään ANI yhdistää vaikuttavan lavapreesensinsä ja upean äänenkäyttönsä tavalla, joka tempaa yleisön mukaansa alusta loppuun.
Liput 29,90 €
+ tilausmaksut (alk. 1,50 € + 0,65 % tilauksesta www.lippu.fi)
Liput tulevat myyntiin ti 26.5. klo 10

Paleface ja Laulava Unioni
2026-10-24 19:00
Ralleja amerikan raiteilta ja työmailta. Junapummien, laman lapsien ja työn alle nääntyvien unelmia ja järjestäytymiskehoituksia musiikin muodossa IWW ammattiliiton laulukirjasta sekä amerikansuomalaisten tunnettuja lauluja ja uutta löydöstä hersyvästä aarteistosta. Ikävää ei pidetä eikä valtaapitäviä säästellä!
Lavalla: Paleface (laulu, kitara), Ossi Peura (laulu, kielisoittimet), Merja Ikkelä (laulu, haitari) ja Tipi Tuovinen (laulu, kontrabasso).
Liput 29,90 €
+ tilausmaksut (alk. 1,50 € + 0,65 % tilauksesta www.lippu.fi)

Arppa - Akustisesti saleissa
2026-10-25 18:00
Arppa konserttisalikiertueelle syksyllä ennen ensi kevään keikkataukoaan!
Arppa lähtee syksyllä konserttisalikiertueelle ennen ensi keväälle ajoittuvaa keikkataukoaan. Ennen kaikkea energisistä ja vuorovaikutteisista live-esiintymisistään tunnettu Arppa yhtyeineen on noussut yhdeksi Suomen suosituimmista esiintyjistä.
Syksyn konserttisalikiertue tarjoaa yleisölle ainutlaatuisen kokonaisuuden, jossa kuullaan artistin tuotantoa kaikilta levyiltä. Konserttien ensimmäisellä puoliajalla lavalle nousee Arpan laajennettu akustinen kokoonpano, kun taas jälkimmäisellä puoliajalla tunnelma sähköistyy täyden bändin voimin. Kiertueella mukana ovat muusikot Aaro Airola, Ville-Veikko Airaniemi, Eero Seppä, Okko Saastamoinen, Päivi Hirvonen ja Iida Savolainen.
Konsertit ovat väliajallisia ja pääosin ikärajattomia.
Arpan edellinen konserttisalikiertue syksyllä 2024 myi 13 000 lippua ja suurin osa keikoista oli loppuumyytyjä.
Poikkeuksen kiertueeseen tekee 13.11. järjestettävä konsertti, joka toteutetaan nelihenkisellä Arppa & Jiri-serkku -kokoonpanolla. Tuolloin mukana ovat Aaro Airola, Jiri Kuronen, Okko Saastamoinen ja Eero Seppä.
Arpan ura on edennyt poikkeuksellisen nopeasti. Artistin omakustanteinen debyyttialbumi Laavalamppuja julkaistiin elokuussa 2020, minkä jälkeen Arppa nousi vauhdilla lupaavasta tulokkaasta kotimaisen musiikkikentän ajankohtaisimpien ja rakastetuimpien nimien joukkoon. Vuonna 2021 Arppa sai neljä Emma-ehdokkuutta kategorioissa Vuoden tulokas, Vuoden rock, Kriitikoiden valinta ja Vuoden artisti -yleisöäänestys. Lisäksi Kinovalon alla sijoittui kolmanneksi Soundin Vuoden 2021 parhaat albumit -yleisöäänestyksessä.
Kolmas albumi Valeria julkaistiin vuonna 2023 ja neljäs albumi Muovipussi kummittelee vuonna 2024, molemmat Johanna Kustannuksen kautta kasvattaen artistin suosiota entisestään. Viides albumi Peppuni kanssa julkaistiin omakustanteisesti syyskuussa 2025, jota seurasi loppuunmyyty klubikiertue Arppa 8-pack -kokoonpanolla. Tämän vuoden toukokuun 1. päivänä julkaistiin myös Arpan ja Jiri-serkun yhteisalbumi Iltamat Pihlajassa.
Konsertin kesto noin 2h 15 min, sisältää väliajan
Peruslippu 34,90 €
+ tilausmaksut (alk. 1,50 € + 0,65 % tilauksesta www.lippu.fi)

Loppukevennys
2026-10-28 19:00
Loppukevennys (ke 13.5.2026) on siirtynyt uuteen ajankohtaan. Uusi tapahtuma-aika on ke 28.10. klo 19.
Ostamasi liput käyvät uuteen ajankohtaan sellaisenaan.
Mikäli uusi ajankohta ei sovi sinulle, voit hakea lippurahojen palautusta 17.5.2026 mennessä: https://web.lippu.fi/palautus/
———————————————–
LOPPUKEVENNYS – Räjähtävän hauska komedia Uutishuoneen kuumilta penkeiltä!
Saikkua, kiitos! -menestystiimin uusi, odotettu komediaesitys Loppukevennys iskee suoraan päivänpolttaviin aiheisiin ja tarttuu ajankohtaisiin ilmiöihin! Tämä vapauttava kevennys vie meidät suoraan päivänpolttavaan Uutishuoneeseen, jossa ankkuritkin ovat kuumia.
Upeat näyttelijät lupaavat vaihtaa hahmojaan yhtä useasti kuin Mika Tommola pipoa. Matka johdattaa Tears of Finlandin kuvauksiin ja Pornaisten Only Fans -ammattiopistoon, sekä ajatushautomoon, jossa Tauski tajuaa, että se on ”sinä vain” eikä ”kuka vain”. Lisäksi pääsemme näkemään, mitä tapahtuu, kun näyttelijät päätyvät yhdessä parisuhdeterapiaan.
Loistavat näyttelijät Ville Keskilä, Kalle Pylvänäinen ja Antti Peltola esiintyvät useissa rooleissa nauruhermoja kutkuttavasti. Jätä havut ladulle ja suuntaa Uutishuoneelle! Loppukevennys on silkkaa tykitystä ja riemastuttavaa laturaivoa!
Esityksen kesto on noin kaksi tuntia sisältäen väliajan. Varaa paikkasi nyt ja koe kauden vapauttavin nauruterapia!
Tuotanto: Iltama Oy.
Liput 29,50 €
+ tilausmaksut (alk. 1,50 € + 0,65 % tilauksesta www.lippu.fi)

MIKKELIN KAUPUNGINORKESTERI: SAIMAA SINFONIETTA - PYHÄINPÄIVÄN REQUIEM
2026-10-29 18:00
Erkki Lasonpalo, kapellimestari
Minna-Leena Lahti, sopraano
Pihla Terttunen, altto
Tuomas Miettola, tenori
Janne Sihvo, basso
Helsingin filharmoninen kuoro (valm. Tommi Niskala)
Antonín Dvořák: Requiem
Requiem ei syntynyt henkilökohtaisen menetyksen pakottamana, vaan suuren säveltäjän elämän käännekohdassa. Hän piti Requiemia yhtenä tärkeimmistä töistään – eräänlaisena taiteellisena tilinpäätöksenä uransa huipulla.
Teos valmistui vuosina 1889–1890 ja asettuu samaan suureen jatkumoon kuin Mozartin ja Verdin sielunmessut. Dvořákin Requiem on sisällöltään poikkeuksellisen syvä ja hillitty. Se ei maalaile dramaattista kauhua tai lohdutonta surua, vaan käsittelee kuolemaa rauhallisen vakavasti – enemmänkin jäähyväisinä elämälle, luonnolle ja rakkaimmille asioille.
Musiikki kulkee kahdessa laajassa kaaressa: ensin viimeisen tuomion tummasävyinen maailma, sitten asteittain kohti sovintoa ja lohdutusta. Teoksessa kuoro, orkesteri ja solistit toimivat tasavertaisina kertojina. Koko teosta yhdistää nelisävelinen, hiljaisesti kysyvä aihe, joka palaa eri muodoissaan uudelleen – kuin ihmisen toistuva pohdinta elämän ja kuoleman arvoituksesta.
Tässä teoksessa suru ja lohtu, pimeys ja valo elävät rinnakkain. Dvořákin Requiem ei tarjoa yksinkertaisia vastauksia, mutta se tarjoaa jotakin ehkä tärkeämpää: tilan kuunnella, kokea ja hiljentyä.
TAITEILIJAVARTTI 30.10. klo 17.30 Mikaelin lämpiössä
LIPUT: (Mikaelin konsertti)
S-Etukortilla: 29 € / 26 € / 11 €
(32 € / 29 € / 13 €)
(Edun lisäksi ei bonusta)
+ tilausmaksut (alk. 1,50 € + 0,65 % tilauksesta www.lippu.fi)
Tapahtuman järjestää ja lipunmyynnistä vastaa Mikkelin kaupunginorkesteri, yhteystiedot täältä

Katson Sineen taivaan
2026-10-30 18:00
KATSON SINEEN TAIVAAN
Musikaali Katri Helenasta, Tapani Kansasta ja muista iskelmätaivaan legendoista
Musikaali kertoo Katri Helenan ja Tapani kansan uran alkuvaiheista ja noususta suuriksi kansan suosikeiksi. Esitys kertoo myös siitä, miten kahden tähden tarinat yhdistyivät suomalaisella iskelmätaivaalla. Alkuvaiheessa molemmat olivat kiinnitettyinä myös Dannyn D-tuotantoon, tosin Tapani Kansa vain kerran, vuoden 1967 lapinkiertueelle. Laulajat esiintyivät myös Hilkka Kinnusen johtamassa operettiteatterissa. Hilkka kiinnitti My Fair Ladyn tähdiksi Katri Helenan, Tapani Kansan ja Lasse Mårtensonin. Musikaalin innoittamana levy-yhtiö päätti järjestää Katrin ja Tapanin yhteisen kiertueen vuonna 1971. Heidän Love Story-kiertueensa ympärillä leijuivat spekulaatiot romanssista.
Musikaali on värikylläinen ja tapahtumarikas tarina näiden artistien elämästä 1960- ja 1970-luvuilla. Esityksessä nähdään kiertue-elämän glamouria, kommelluksia, hauskuutta ja raadollisuutta. Musikaali kertoo miten Katri Helena, Tapani Kansa, ja selvittivät tiensä iskelmätaivaan kirkkaimmiksi tähdiksi.
Musikaalissa kuullaan upeimpia hittejä, kuten Katson sineen taivaan, R-A-K-A-S, Syysunelmaa, Vasten auringon siltaa, Katson autiota hiekkarantaa, Paista päivä, Delilah, Sulle, Paloma Blanca, Äidin pikku poika, Lintu ja lapsi, Kesän lapsi, Käymme yhdessä ain ja monia muita.
Katri Helena on yksi Suomen menestyneimmistä laulajista. Hänen äänitteitään on myyty yli 1,5 miljoonaa kappaletta. Puhelinlangat laulaa oli hänen läpimurtohittinsä 1960-luvun alussa. Hän on erityisen rakastettu yleisön keskuudessa ja osa hänen suosiostaan perustuu hänen vahvaan suomalaiseen identiteettiinsä ja häntä kutsutaankin sinivalkoiseksi ääneksi.
Pääosissa: Elisa Lairikko, Tommi Soidinmäki, Saija-Reetta Kotirinta ja Petri Lairikko
Käsikirjoitus: Katariina Leino
Ohjaus: Petri Lairikko
Koreografia: Elisa Lairikko
Puvut ja lavastus: Katariina Leino
Tapani Kansa oli monipuolinen laulaja, jonka tuotantoon kuului iskelmää, rock and rollia, taiteellisempia lauluja ja operettia. Hän oli lahjakas, särmikäs ja kunnianhimoinen laulaja, joka sai ylistävää kritiikkiä. Hänen läpimurtohittinsä oli Delilah, jonka hän tulkitsi väkevästi.
Ilkka Lipsasen eli Danny on laulaja, yrittäjä ja musiikkineuvos. Hänen kuuluisimpia levytyksiään ovat Kesäkatu, Tuuliviiri ja Kuusamo. Vuodesta 1966 Danny on johtanut omaa ohjelmatoimistoa nimeltään D-tuotanto. Danny on tunnettu myös show-kiertueistaan, joita hän on järjestänyt 1960-luvulta lähtien. Hän aloitti uudenlaisen show-kulttuurin Suomessa, jossa artistin ja bändin lisäksi nähtiin upeita pukuja, tanssijoita ja kunnon valoshow.
Hilkka Kinnunen on näyttelijä, sopraanolaulaja ja teatterineuvos. Hän perusti Operettiteatterin vuonna 1959. Operettiteatteri toimi Helsingin Soutustadionilla ja kiersi Suomen eri maakunnissa. Teatteri vieraili myös Ruotsissa ja Yhdysvalloissa.
Liput:
Peruslippu: 49€
Eläkeläinen: 46€
Opiskelija, lapsi, työtön: 39€
Ryhmä yli 20 hlö: 46€
Eläkeläisryhmä yli 20 hlö: 44€
+ tilausmaksut (alk. 1,50 € + 0,65 % tilauksesta www.lippu.fi)
Tapahtuman järjestää Suomen Musiikkiteatteri

Kirjanmerkit 2026 – Rakkaudesta kirjallisuuteen
2026-11-03 18:30
Kirjanmerkit – Rakkaudesta kirjallisuuteen -ilta tulee jälleen!
Illan aikana kirjailijat kertovat uutuuskirjoistaan ja niiden syntyvaiheista.
Iltaa isännöi Erkki Liikanen.
Mukana suomalaisia eturivin kirjailijoita:
Antti Helanterä – Muistiinmerkintöjä Moskovasta, Siltala
Olli Jalonen – Puhdas viiruinen elämä, Otava
Sirpa Kähkönen – Marius, Siltala
Rosa Liksom – Talo (ilmestyy syyskuussa), Otava
Max Seeck – Varjeltu, Tammi
Johanna Venho – Mitä rakkaus meille tekee, WSOY
Mikaelin ovet ja lipunmyynti avautuvat klo 17, kirjakauppa palvelee Mikaelissa klo 17 alkaen, tauolla ja tilaisuuden jälkeen. Kirjailijat ovat tavattavissa illan aikana.
Tässäpä siis oiva tilaisuus ostaa kirjailijan signeeraama teos ikiomaksi ja vaikkapa lahjaksi pukinkonttiin!
Ohjelman arvioitu kesto noin 2,5 tuntia sisältäen väliajan.
Liput 20 €
+ tilausmaksut (alk. 1,50 € + 0,65 % tilauksesta www.lippu.fi)
Tapahtuman järjestää Mikkelin Mikaeli ja Suomalainen kirjakauppa

MIKKELIN KAUPUNGINORKESTERI: ESTRADILLA MUSIIKKIOPISTON SOLISTIT
2026-11-05 18:00
Ruut Kiiski, kapellimestari
Mikkelin musiikkiopiston solistit
Mikkelin musiikkiopiston ja kaupunginorkesterin yhteistyö on edelleen voimissaan yli 120 vuotta Mikkelin musiikinystäväin yhdistyksen orkesterin ja sen yhteydessä toimineen orkesterikoulun perustamisen jälkeen. Vuosikymmenten saatossa orkesteri on muotoutunut nykyiseksi kaupunginorkesteriksi ja musiikkiopisto toimii omana yksikkönään. Kaiken ytimessä on edelleen musiikin tuominen kaupunkilaisten saataville sekä lasten ja nuorten soittoharrastuksen mahdollistaminen ja tukeminen.
Tässä perinteisessä konsertissa Mikkelin musiikkiopiston nuoret soittajat pääsevät esiintymään ammattiorkesterin kanssa. Musiikkiopisto tarjoaa opetusta sekä klassisessa, että rytmimusiikissa ja tämä monipuolinen osaaminen pääsee kuuluville tässä konsertissa.
Konsertin johtaa Ruut Kiiski, monipuolinen kapellimestari, joka on työskennellyt ammattiorkesterien ja -kuorojen parissa sekä johtanut myös erilaisia lasten- ja nuorten produktioita.
LIPUT:
S-Etukortilla: 21 € / 19 € / 8 €
(23 € / 21 € / 10 €)
(Edun lisäksi ei bonusta)
+ tilausmaksut (alk. 1,50 € + 0,65 % tilauksesta www.lippu.fi)
Tapahtuman järjestää ja lipunmyynnistä vastaa Mikkelin kaupunginorkesteri, yhteystiedot täältä
